[{"text_idx": "#000000", "text": "Anarkiistaj idealoj kongruis kun interna ideo"}, {"text_idx": "#000001", "text": "Kiam komencig\u0302is la rilato inter Esperanto kaj anarkiismo? Kial la \u201dliberecanoj\u201d ekinteresig\u0302is pri la internacia lingvo? Javier Alcalde verkis detalan esploron pri tiu temo kaj rakontis pri sia verko en intervjuo de Libera Folio."}, {"text_idx": "#000002", "text": "J\u0302us aperis c\u0302e la eldonejo Edicions Malcria\u0300s d\u2019Agra\u0300cia historia studo pri la ligoj de anarkiismo al la Esperanto-movado kun la titolo Esperanto i anarquisme: els ori\u0301gens (1887-1907) (\u201cEsperanto kaj anarkiismo: la originoj (1887-1907)\u201d). Temas pri la unua numero de la kolekto Quaderns Esperantistes (\u201cEsperantistaj Kajeroj\u201d)."}, {"text_idx": "#000003", "text": "En sia antau\u0306parolo, Sarah Al-Matary, profesoro pri franca literaturo c\u0302e Universitato de Lyon kaj fakulo pri intelekta historio, skribas:"}, {"text_idx": "#000004", "text": "Esplorinte diversajn fontojn, foje malmulte konatajn, Alcalde pritraktas la debatojn, kiujn la ebleco de lingvo internacia (kaj, pli precize, Esperanto) vekis en la socialismaj rondoj antau\u0306 la Granda Milito, kun speciala atento al la akcepto kiun g\u0302i havis inter la diversaj anarkiismaj tendencoj kaj retoj."}, {"text_idx": "#000005", "text": "Libera Folio petis la au\u0306toron rakonti pli pri la libro."}, {"text_idx": "#000006", "text": "Libera Folio: Kial vi interesig\u0302is g\u0302uste pri la relative mallonga periodo 1887-1907?"}, {"text_idx": "#000008", "text": "C\u0302u la fruaj anarkiistoj subtenis Esperanton pli ol aliaj socialistaj tendencoj?"}, {"text_idx": "#000009", "text": "\u2013 Komence socialistaj gvidantoj montris pri Esperanto indiferenton au\u0306 ec\u0302 malestimon (ekzemple, Antonio Gramsci). Samtempe la lingvo disvastig\u0302is inter multaj grupoj de proletoj, kiuj intuicie komprenis la potencialon de la universala lingvo por la internaciigo de la revolucio, kaj uzis g\u0302in praktike."}, {"text_idx": "#000010", "text": "\u2013 Anarkiistoj kontrau\u0306is la sistemon de internacia komunikado en la laborista movado baze de poliglotaj intelektuloj, kies personaj opinioj kaj interesoj nature c\u0302efrolis. Aliflanke, iliaj idealoj pri frateco kaj homa emancipig\u0302o kongruis kun la interna ideo de Esperanto."}, {"text_idx": "#000011", "text": "Kiel anarkiistoj rilatis al la neu\u0306trala Esperanto-movado? Kaj al aliaj laboristaj tendencoj?"}, {"text_idx": "#000012", "text": "\u2013 Tio dependas interalie de tio, c\u0302u oni konsideris sin esperantisto unue au\u0306 anarkiisto unue. Kiam la denseco de esperantistoj tion permesis, proletaj grupoj kreig\u0302is aparte de la tiel nomata burg\u0302a movado, sed foje oni kunlaboradis. Malgrau\u0306 tio, ke la plimulto el la tiutempaj laboristaj esperantistoj estis liberecanoj, observeblas spirito de toleremo kaj kunordigado kun aliaj proletoj, ekzemple en la kadro de la internacia asocio Paco-Libereco, antau\u0306ulo de SAT."}, {"text_idx": "#000013", "text": "C\u0302u vi povas doni ekzemplojn de konataj anarkiistaj esperantistoj? C\u0302u estis kontrau\u0306uloj?"}, {"text_idx": "#000015", "text": "\u2013 La libro estas verkita kaj por fakuloj kaj por la g\u0302enerala publiko. G\u0302i mallongas kaj ne estas tro komplika, sed je la fino inkluzivas aron da notoj kaj referencoj por tiuj kiuj volas scii pli. Mi verkis katalunlingve, kaj aperis pli frue mallonga versio en la franca, artikolforme. C\u0302ar ne ekzistas alia simila libro, se estus intereso kaj oni pretus g\u0302in traduki, eventuale g\u0302i povus publikig\u0302i alilingve kaj tiel atingi pli vastan kaj diversan legantaron."}, {"text_idx": "#000017", "text": "Ukraina esperantisto fug\u0302is al Amsterdamo"}, {"text_idx": "#000018", "text": "Tre placha kovrilo kaj interesa intervjuo instigas kaj invitas al la studo de Javier Alcalde! Dankon pro la konkludo, ke la tiama anarkiismo ne maproksimis de la interna ideo de LLZ!"}, {"text_idx": "#000019", "text": "Dankon Jarek, eble iam la libro aperos ankau\u0306 en Esperanto. Mi certe s\u0302atus koni vian opinion prie ties enhavo."}, {"text_idx": "#000020", "text": "Ekster mia atendo mankas diskuto pri c\u0302iu temo anarkiismo.\nEn la pasinta jaro memore al 100jara jubileo de la c\u0302ina komunista partio mi tradukis interesan artikolon pri anarkiisto kaj bols\u0302viko Vadim Stopani, sendito de la sovetia Rusio cele por fondi c\u0302inan komunistan partion en S\u0302anhajo nome de Esperanto-instruado al c\u0302inaj interesantoj. Mia tradukaj\u0302o jam aperis en Sennaciulo. Se g\u0302i interesas iun, skribu al mia retpos\u0302to: "}, {"text_idx": "#000024", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]